ఢిల్లీలో తెరుచుకున్న మాల్స్, మెట్రో రైళ్లు: ప్రజలకు సీఎం కేజ్రీవాల్​ సూచనలు
07-06-2021 Mon 11:16
నిర్లక్ష్యంగా ఉండొద్దని హితవు
మాస్కులు ధరించి దూరం పాటించాలని సూచన
కరోనా కట్టడికి సహకరించాలని విజ్ఞప్తి
సగమే నడుస్తున్న మెట్రో రైళ్లు
ఇవ్వాళ్టి నుంచి ఢిల్లీలో వ్యాపార, రవాణా కార్యకలాపాలన్నీ ఓపెన్ అయిపోతున్నాయి. ఇన్నాళ్లూ కరోనా కేసులతో అల్లాడిపోయిన దేశ రాజధాని.. ఇప్పుడిప్పుడే తేరుకుంటోంది. కేసులు భారీగా తగ్గుముఖం పట్టాయి. ఈ నేపథ్యంలోనే ఢిల్లీ ముఖ్యమంత్రి అరవింద్ కేజ్రీవాల్ లాక్ డౌన్ ను క్రమక్రమంగా ఎత్తేస్తున్నారు. మాల్స్, షాపులు, మెట్రో ఓపెన్ అయ్యాయి.
అయితే, లాక్ డౌన్ సడలింపులు పెంచుతున్నామని నిర్లక్ష్యంగా ఉండొద్దంటూ ప్రజలకు కేజ్రీవాల్ సూచించారు. ఢిల్లీ ఆర్థిక వ్యవస్థ గాడిన పడేందుకు కృషి చేస్తూనే.. కొవిడ్ మహమ్మారిని కట్టడి చేసేందుకు సహకరించాలని విజ్ఞప్తి చేశారు. ఇవ్వాళ్టి నుంచి షాపులు, మాల్స్, మెట్రో వంటివి తెరుచుకుంటున్నందున కరోనా సోకకుండా అన్ని జాగ్రత్తలు తీసుకోవాలని ఆయన సూచనలు చేశారు.
కరోనా నివారణకు మాస్కులు ధరించడం, భౌతిక దూరం పాటించడం, తరచూ చేతులు కడుక్కోవడం వంటి వాటిని ఎట్టి పరిస్థితుల్లో మరిచిపోవద్దని హితవు చెప్పారు. కాగా, వచ్చిపోయే వినియోగదారుల కోసం మాల్స్ రక్షణ చర్యలు చేపడుతున్నాయి. దాని కోసం ప్రత్యేకంగా రియల్ టైంలో ఎంత మంది వచ్చిపోతున్నారో లెక్కలు తీయాలని నిర్ణయించుకున్నాయి.
మెట్రో ప్రారంభమైనా ప్రస్తుతానికి సగం రైళ్లనే నడుపుతున్నారు. రైళ్ల వేళల్లోనూ మార్పులు చేశారు. ఇంతకు ముందు ఐదు నిమిషాలకో రైలు వచ్చేది. ఇప్పుడు దానిని 15 నిముషాలకు పెంచారు. కరోనా కేసులు భారీగా పెరిగిపోతుండడంతో రెండు నెలల క్రితం ఢిల్లీలో లాక్ డౌన్ ప్రకటించిన సంగతి తెలిసిందే. కఠిన ఆంక్షలు, నిర్ణయాలతో అక్కడ కేసులు 400 దిగువకు వచ్చేశాయి.
dhilleelo teruchukunna malls, metro raillu: prajalaku cm kejrivalli suuchanalu
07-06-2021 Mon 11:16
nirlakshyamgaa undoddani hitavu
maaskulu dharinchi dooram paatinchaalani suuchana
karona kattadiki sahakarinchaalani vignapti
sagame nadustunna metro raillu
ivvalti nunchi dhilleelo vyapara, rawana kaaryakalaapaalannii open ayipotunnaayi. innaalluu karona kesulatho alladipoyina desha rajadhani.. ippudippude terukuntondi. kesulu bhariga taggumukham pattayi. ee nepathyamlone dhilli mukhyamantri aravind kejrival lack doun nu kramakramangaa ettestunnaru. malls, shapulu, metro open ayyai.
ayithe, lack doun sadalimpulu penchutunnaamani nirlakshyamgaa undoddantuu prajalaku kejrival suuchimchaaru. dhilli aardhika vyavastha gaadina padenduku krushi chestune.. kovid mahammaarini kattadi chesenduku sahakarinchaalani vignapti chesaru. ivvalti nunchi shapulu, malls, metro vantivi teruchukuntunnanduna karona sokakunda anni jaagrattalu teesukovaalani aayana suuchanalu chesaru.
karona nivaaranaku maaskulu dharinchadam, bhautika dooram paatinchadam, tarachuu chetulu kadukkovadam vanti vaatini etty paristhitullo marichipovaddani hitavu cheppaaru. kaga, vachipoye viniyogadaarula kosam malls rakshana charyalu chepadutunnayi. daani kosam pratyekamgaa riyal taimlo entha mandi vachipotunnaro lekkalu teeyaalani nirnayinchukunnaayi.
metro praarambhamainaa prastutaaniki sagam raillane naduputunnaru. railla vaelalloonuu maarpulu chesaru. intaku mundu aidu nimishaalako railu vachedi. ippudu daanini 15 nimushaalaku penchaaru. karona kesulu bhariga perigipotundadamto rendu nelala kritam dhilleelo lack doun prakatinchina sangati telisinde. kathina aankshalu, nirnayaalato akkada kesulu 400 diguvaku vachesaayi.